Andrei Moon Teie 15.02.2024 nr 3-1/24/34-1

Viru Vangla Meie 06.03.2024 nr 3-1/24/34-2

Vastus pöördumisele

Esitasite 15. veebruaril 2024 Tartu Halduskohtule taotlusena pealkirjastatud pöördumise. Kuna esitasite selle e-toimiku kaudu, andis süsteem dokumendile uue haldusasja numbri (3-24-445). Tegemist ei ole uue kaebuse ega taotlusega, mida saaks registreerida haldusasjana, seetõttu kustutasime haldusasja numbri süsteemist ära. Palume edaspidi Tartu Halduskohtule adresseeritud kirju, mis ei ole seotud haldusasjadega, mitte esitada läbi e-toimiku, vaid Tartu Halduskohtu postiaadressil, Jõhvi kohtumajale Kooli 2A, 41532 Jõhvi, Tartu kohtumajale Kalevi 1, 51010 Tartu (alates 18.03.2024 Veski 32, 50409 Tartu) või elektroonilise edastamise võimaluse korral e-posti aadressil tartuhk.info@kohus.ee.

Väljendate oma 15. veebruari 2024 pöördumises pahameelt selle üle, et Teie esitatud kohtunike taandamise taotlusi ei rahuldata, Te ei ole rahul erinevates kohtumenetlustes tehtud kohtumääruste põhjendustega ning sellega, et ei korraldata kohtuistungeid. Soovite teada, kas võite loota ausale ja erapooletule kohtumenetlusele.

Selgitan, et kui Te ei ole rahul kohtulahenditega, on Teil võimalik kohtulahendid kõrgema astme kohtus vaidlustada. Esimese astmete kohtute lahendite õiguspärasust kontrollivad teise astme kohtutena ringkonnakohtud.

Menetlusseadustikust tulenevalt on Teil haldusasjas õigus esitada menetlustoimingute peale vastuväide kohtu tegevusele (HKMS § 90) ning halduskohtu lahendite peale apellatsioon- või määruskaebus (HKMS § 180, § 203). Kohtulahendites on vaidlustamise korda ja tähtaega Teile ka selgitatud.

Lugupidamisega

(allkirjastatud digitaalselt)

Vilve Raud

esimehe abi